Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: országgyűlési biztosáról szóló 1993. évi LIX. törvény 29. §
Paragraph Index: 450

(1) bekezdés f) pontja nem ad lehetőséget bírósági eljárás, illetve döntés felülvizsgálatára, így hatáskör hiányában nem áll módomban segíteni problémáján. Kérésének eleget téve tájékoztatom arról is, hogy a polgári perrendtartásról szóló többszörösen módosított 1952. évi III. törvény 260. §-a tartalmazza a perújítás eseteit. A jogerős ítélet ellen akkor van helye perújításnak, ha a fél oly tényre és bizonyítékra, illetőleg olyan jogerős bírói vagy más hatósági határozatra hivatkozik, amelyet a bíróság a perben nem bírált el feltéve, hogy az — elbírálás esetén — reá kedvezőbb határozatot eredményezett volna. A perújítási kérelem előterjesztésének határideje 6 hónap; ezt a határidőt a megtámadott ítélet jogerőre emelkedésétől; ha pedig a perújítás okáról a fél csak később szerzett tudomást, vagy csak később jutott abba a helyzetbe, hogy perújítással élhessen, ettől az időponttól kell számítani. A tudomásszerzés időpontját elegendő valószínűvé tenni. Amennyiben a perújítás mellett döntene, feltétlenül javaslom ügyvéd képviseletét igénybe venni. Közlöm továbbá Önnel az Emberi Jogok Európai Bizottsága címét: Secretariat of the European Comission of Human Rights F—67075 Strasbourg-Cedex, Franciaország. Csak akkor fordulhat a Bizottsághoz, ha az összes hazai jogorvoslati lehetőséget már kimerítette, és a magyarországi jogerős határozat meghozatalától 6 hónap még nem telt el. Kérem válaszom szíves tudomásulvételét. Kelt: Dr. Polt Péter Ügyszám: OBH 3153/2/1997. Tisztelt Uram! Az állampolgári jogok országgyűlési biztosának küldött levelében azt panaszolta, hogy a helyi önkormányzat által folyósított munkanélküliek jövedelempótló támogatásának visszafizetésére kötelezték arra az időre, amikorra utólag rokkantnyugdíjat kapott. Az állampolgári jogok országgyűlési biztosáról szóló 1993. évi LIX. törvény 16. § (1) bekezdése szerint az országgyűlési biztoshoz bárki fordulhat, ha megítélése szerint valamely ha- 1999/18/II. szám tóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló jogorvoslati lehetőséget már kimerítette. A munkanélküliek jövedelempótló támogatásáról szóló

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes